ИИН 830317401457

87085751726

ТУНГАТАЕВА Алмагуль Усеновна,

Д.И.Менделеев атындағы №15 мектеп- лицейінің қазақ тілі мен әдебиеті пәні мұғалімі.

Шымкент қаласы

**КӨРКЕМ ШЫҒАРМАЛАРДЫ ТАЛДАУ АРҚЫЛЫ ОҚУШЫЛАРДЫҢ ФУНКЦИОНАЛДЫҚ САУАТТЫЛЫҒЫН АРТТЫРУ**

**Аңдатпа.** Мақалада көркем шығармаларды талдау арқылы оқушылардың функционалдық сауаттылығы қалыптасады. Болашақ азамат өз ұлтының асыл мұрасымен сусындау арқылы туған халқының тарихымен, мәдениетімен жете танысып, білімін кеңейтеді. Көркем шығармаларды оқыту арқылы оқушылардың функционалдық сауаттылығын қалыптастыруда жүргізілетін практикалық жұмыстар берілген. Мақаланың мақсаты: Жаңа заман талабына сай жеке тұлғаның шығармашылық қабілетін жақын аймақтық ықпалда, ұжымдық ықпалдасу құзіреттерін арттырудың тиімді жолдары көрсетілген. Қазақ әдебиеті сабақтарындағы функционалдық сауаттылықты дамытудағы интербелсенді әдістер арқылы оқушылардың білім, білік дағыларын арттырады Бұл функционалдық дағдылар мектеп қабырғасында қалыптасады:

* функционалдық сауаттылық;
* әлеуметтік дағдыларын дамытудың негізі;
* өзгермелі өмірге бейімделудің шарты;
* әлеуметтік-мәдени дауының өлшемі;
* қатысымдық, ақпараттық проблемаларының шешімін табу құзіреттіліктерінің бірлігі, білім-білік дағдыларының құзіреттіліктергее ұласу жолы.

**Тірек сөздер:** оқыту технологиясы, көркемдігіне талдау, шығарманың тақырыбы, инновациялық технологиялар.

**Кіріспе**

Функционалдық сауаттылықты дамыту білім – түсіну – қолдану – жүйелеу және жинақтау сияқты критерийлер бойынша оқу жетістіктерін бағалаудың жаңа тәсілдерін талап етеді. Мұндай жүйе әлемдік тәжірибені жан-жақты зерттеу арқылы енгізіледі. Олар ұлттық және халықаралық бағалау жүйелері арқылы жүргізіледі. Ұлттық жүйе арқылы бағалау – жыл сайын өтетін оқу жетістіктерін ішкі бағалау мен Ұлттық бірыңғай тестілеу. Халықаралық бағалау жүйелері – PISA (Programme for International Student Assessment), TIMSS (Trends in Mathematics and Science Study) және PIRLS сияқты халықаралық зерттеулер. Қазақстанның осы сияқты халықаралық зерттеулерге қатысуындағы басты мақсат:

– білім берудің бақылау-бағалау жүйесін реформалаудағы қажеттілік;

– қазақстандық білім беру жүйесінің әлемдік білім беру кеңістігімен

бірігуі;

– оқытудың халықаралық сапа стандарттарын енгізудегі және оның

нәтижелерін бақылаудағы қажеттілік;

– білім беру мазмұнын өзгерту, білім беру сапасын бағалаудың

қазақстандық жүйесін құру;

– білім сапасын бағалайтын қазақстандық жүйе енгізу.

**Материалдар мен әдістер**

Кейбір оқушылар жазбашаға, кейбірі ауызшаға қабілетті болып келеді. Бұл жұмыстарда берілген материалдар оқушылардың әр түрлі деңгейдегі функционалдық сауаттылығына талдау жасау арқылы оқушының қалыптасқан оқу – білу құзіреттілігінің ХХІ ғасырдағы білім және ғылымның өзекті мәселелері. Мұғалім мен оқушының іс–әрекетінің байланысын әр түрлі кезеңдерде функционалды сауаттылығының қалыптасуын мақсаттылық, жоспарлау, шешім қабылдау, орындау, нәтижеге баға беру арқылы жүзеге асыруға болады.

Сабақтарда алғашқы сауаттылықтың қалыптасу кезеңдерімен жүзеге асады.

1. Мақсат қою. Оқушы мәтінмен жұмыс істеу, тірек – конспектісін құру, бағдарланған сұрақтар құрау, сызбанұсқаны, суреттерді оқу, жаңа терминдермен жұмыс істеу, түсініктердің жүйелігін құру және алгоритімін анықтай білу.

2. Жоспарлау кезінде міндеттер қойып,проблемаларға талдау жасау. Ол үшін ақпарат көздерін таңдау қажет.

3. Шешім қабылдау үшін ақпараттарды пайдаланып, зерттеу жүргізу.

4. Орындалуы. Ол үшін білім беру обьектісімен жұмыс істей отыра орындау және оны өңдеу.

5. Нәтижелерді бағалау үшін жасалған жұмыстарға талдау жасау және егер қателіктер болса себептерін анықтау, өзіндік талдау, өзіндік бағалау жасау.

6. Білім обьектісімен жасалған жұмыс нәтижелерін қорғау және нәтижелерді бағалауға қатысу.

**Нәтижелер**

Мектепте әдебиеттен көркем шығарманы талдау – аса маңызды үдеріс болып саналады. Көркем шығарманың көркем әлемін тану оны оқудан басталады. Көркем дүниенің бейнесін көзбен көріп, ой түйсігінен өткізу, адам миының терең «айнасында» оның көрінісін жасау маңызды үдеріс екендігіне дау жоқ.

Роман жанрын талдау оқушылардың функционалдық сауаттылығын арттыруда ерекше әсер етеді. Мысалға, 9-сыныпта Ғ.Мүсіреповтың «Ұлпан» романы берілді. Оны оқушылар жан-жақты талдады.

Құрылымдық талдау – «Ұлпан романы»

1. Оқиғаның басталуы: Есенейдің Артықбайдың жеріне қоныс тігуі;

Есенейдің айыбы.

1. Байланысуы: Есенейдің Артықбайдың үйіне келуі;

Ұлпанды құтқаруы.

1. Дамуы: Ұлпанды айттыруы;

Той қамы, Ұлпанның еншісі.

1. Шиеленісуі: Ел қарызын өтеуі;

Орыс үйіне келуі.

1. Шарықтау шегі: Есенейдің дерті;

Ұлпанның ана атануы.

1. Шешімі: Қорлыққа шыдай алмаған – Ұлпан;

Ұлпан өлімі.

1. Лингвистикалық талдау.

Ұшықтау – ерте кездері ауруды аластау үшін жасалған ем-дом түрі

Қарғыс – теріс бата түрі

Жұт – ауа райының аса қолайсыз құбылыстары

Бура – түйенің еркегі.

Лингвистикалық талдау арқылы оқушылар романдағы түсініксіз сөздердің мағынасын түсінеді, сөздік қоры арта түседі. Өздігінен жұмыс істеуге дағдыланады.

**Талқылау**

М. Әуезовтің «Абай жолы» романын оқытқанда, мына әдістер қолданылды.

«ДЖИГСО» әдісі».

Топтарға мәтін бөлігі таратылды.

1-топ: 13 жасар Абайдың ауылға қайтуы.

2-топ: Қодар мен Қамқа жазалануы.

3-топ: Ауылға қонақ болып Барлас пен Байкөкше келуі.

Мәтін бөлігін оқып, өз топтарында талқылады. Талқылауға аз ғана уақыт беріледі. Бастапқы топқа қайта келіп, қолдарындағы мәтін бөліктерін құрастырады. Топтарға мәтіннің толық нұсқасы таратылады. Толық мәтін мазмұнымен танысып, мәтін желісін топ мүшелері бірлесіп отырып аяқтайды.

«ДЖИГСО» әдісімен жұмыс ақпарат алу мен пысықтауға, ойлауға ықпал етілді. Топтарға мәтін бөлігі таратылды.

1-топ: 13 жасар Абайдың ауылға қайтуы.

2-топ: Қодар мен Қамқа жазалануы.

3-топ: Ауылға қонақ болып Барлас пен Байкөкше келуі.

Оқытудың осы ұжымдық әдісін жүзеге асыру мақсаты – жалпы мәселені алдымен жұпта, кейін ұжымда талқылау, үйрену мен үйрету. Бұл жағдайда әрбір оқушы бір сәт өзін мұғалім ретінде сезінді, оқуға деген жауапкершілігі артты.

«Ақылдың алты қақпағы» әдісімен мәтінді талдау оқушылардың функционалдық сауаттылығын арттырды. Мысалы, Әзілхан Нұршайықоатың «Махаббат қызық мол жылдар» романын талдады.

«Ақылдың алты қалпағы».

Ақ қалпақтағы оқушылар мазмұндайды.

Сары қалпақтағылар – Ербол армандаған жұмысына тұруы және, ең бастысы, махаббатқа толы жылдарын Меңтаймен бірге өткізуі.

Қара – Тұмажанның Меңтайға жасаған қиянаты.

Жасыл – романдағы Мұхит Әуенов Мұхтар Әуезовтың прототипі.

Қызыл – романды оқи отыра өте жақсы әсер алдым.

Көк – «Бес саусақ» әдісі арқылы бағалау.

«Егер..., онда..., өйткені...» өтілген тақырыпты қорытындылауда оқушылардың өзіндік ой-пікірін білу үшін ыңғайлы әдіс болды. Мысалға, М.Дулатовтың «Бақытсыз Жамал» романын «Егер..., онда..., өйткені...» әдісімен қорытындылады. Оқушы «Егер мен Ұлпанның орнында болсам, онда мен Ғалимен қашып кетпес едім, өйткені сол шешімнің кесірінен қаншама адам зардап шекті ».

Оқушыны логикалық қорытынды жасауға, шығармашылықпен жұмыстануға жетелейді.

**Қорытынды**

Көркем шығармаларды талдау арқылы оқушылардың функционалдық сауаттылығын арттыру оқушылардың бойында көптеген ізгі қасиеттерді дамытуға септігін тигізеді. Нақтылап айтар болсақ, оқушы өзінің ойын еркін жеткізе алады, сөздік қоры арта түседі. Ізденімпаздық, топ ішінде белсенділік таныту, жауапкершілік қасиеттері арта түседі. Функционалдық сауаттылықты арттыру болашақта зияткерлік және рухани тұрғысынан дамыған азаматтың қалыптасуына әсер етеді. Тұтастай алғанда, қазақ әдебиеті арқылы функционалдық сауаттылықты арттыру жас ұрпақтың бойына рухани адамгершілік қасиеттерді сіңіру болып табылады. Пәнді оқытуда заманауи технологияны пайдалану, эпикалық көлемді шығармаларды, әсіресе романдарды мазмұндық тұрғыдан игеріп, көркем шығармашылықты талдатуда ғылыми таным әдістеріне сүйеніп, сондай-ақ оқытудың техникалық құралдарын пайдалана отырып, оқытудың жаңа әдіс-тәсілдерін жетілдіре түсу маңызды болмақ.